**Munkavállalói kollektív jog- és érdekérvényesítés a XXI. században**

A kollektív munkajog egyik legfontosabb területe a kollektív alku és az érdekegyeztetés rendszere helyi, ágazati és országos szinten. A kurzus célja, hogy a munkajog iránt érdeklődő hallgatóknak betekintést adjon ennek világába, melynek során megismerhetik a munkaügyi kapcsolatok szereplőit (különös tekintettel a szakszervezetekre és az üzemi tanácsokra), a szociális párbeszéd rendszerét.

A kurzuson áttekintjük a tárgyalt témaköröket szabályozó jogszabályi környezetet, a legfontosabb (jog)intézményeket, a köz- és a versenyszféra területéről hozott példákon keresztül pedig megismerkedünk jó és kevésbé jó gyakorlatokkal. Mindezek mellett a hallgatók kitekintést nyernek a kérdések európai és nemzetközi jogi összefüggéseire is.

Gyakorló, munkajoggal foglalkozó jogászoknak elengedhetetlen a fentiek részletes ismerete, a kurzus ennek megismeréséhez ad alapot.

**Tanegység tartalma:**

1. Az érdekegyeztetés, a szociális párbeszéd rendszerének kialakulása;

2. Kollektív szerződések, kollektív megállapodások;

3. A szakszervezetek szerepe a modern piacgazdaságban;

4. Az üzemi tanácsok feladata és működése;

5. Sztrájkjog; szabályozás és érvényesülés.

**A SZÁMONKÉRÉS MÓDJA**

Követelmény típus: Beszámoló (háromfokozatú)

**Nem megfelelt** (igazolatlan hiányzás)

**Megfelelt** (órai jelenlét)

**Jól megfelelt** (maximum 2 oldalas beadandó dolgozat leadása december 31-ig a tárgyalt témakörökből)

**Dr. Szabó Imre Szilárd,**

megbízott oktató, PPKE JÁK munkajogi tanszék